
ROMÂNIA

JUDEŢUL VRANCEA


             CONSILIUL LOCAL

AL MUNICIPIULUI FOCŞANI

H O T Ă R Â R E
privind aprobarea alocării din Bugetul Local al Municipiului Focşani pe anul 2016
 a sumei de 1,80 mii lei pentru organizarea de către Consiliul Local al Tinerilor Focşani,
a proiectului “Ani de liceu” 
           Consiliul Local al Municipiului Focşani, judeţul Vrancea, întrunit în şedinţă ordinară,

· analizând proiectul de hotărâre iniţiat de Primarul Municipiului Focşani, prin care se propune 
aprobarea alocării din Bugetul Local al Municipiului Focşani pe anul 2016 a sumei de 1,80 mii lei pentru organizarea de către Consiliul Local al Tinerilor Focşani, a proiectului “Ani de liceu”, raportul comun întocmit de Direcţia economică, Direcţia resurse umane şi coordonare unităţi subordonate şi Serviciul comunicare înregistrat la nr. 65463/13.10.2016;

· văzând avizul favorabil al Comisiei de buget şi administraţie publică;

· având în vedere adresa Consiliului Local al Tinerilor Focşani înregistrată la nr. 65107/12.10.2016;

· în baza art. 36 alin (1), alin. (2) lit. “b” şi alin. (4) lit. “a”, precum şi în temeiul art. 45 alin. (2) lit. “a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
H O T Ă R Ă Ş T E :

                 Art. 1 (1) Se aprobă alocarea din Bugetul Local al Municipiului Focşani pe anul 2016 a sumei de 1,80 mii lei pentru organizarea de către Consiliul Local al Tinerilor Focsani, a proiectului “Ani de liceu” pentru achiziţionarea de materiale (trofeu, diplome, afișe, brățări acces sală, foi duplex).
                              (2) Suma prevăzută la alin (1) se  alocă din bugetul propriu al Primăriei Municipiului Focşani de la capitolul bugetar „Cultură, recreere şi religie” (67.02), subcapitolul bugetar „Tineret” (67.02.05.02), articolul bugetar „Programe pentru tineret” (59.08).
               Art. 2 Prezenta hotărâre va fi comunicată de către Serviciul administraţie publică locală, agricultură, cadastru compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică, Direcţia de resurse umane şi coordonare unităţi subordonate, Serviciul comunicare  şi Consiliul Local al Tinerilor Focşani.

        PREŞEDINTE DE ŞEDINŢĂ,

                 Radu Nițu
                                                                                                    CONTRASEMNEAZĂ,

                                                                                   SECRETARUL MUNICIPIULUI FOCŞANI
                                                                                                      Eduard Marian Corhană                         

